
Text rozhodnutia
Súd: Krajský súd Bratislava Spisová značka: 9Sp/107/2013 Identifikačné číslo súdneho spisu: 1013202049 Dátum vydania rozhodnutia: 24. 05. 2016 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2016:1013202049.5 Opravné uznesenie Krajský súd v Bratislave v právnej veci navrhovateľa: 1/. I.. R. W., nar. X.X.XXXX, bytom L., D.. XX/b, 2/ Univerzitná nemocnica Bratislava, so sídlom v Bratislave, Ul. Pažítkova č. 4, IČO: 31 813 861, proti odporcovi: Okresný úrad Bratislava - pozemkový a lesný odbor, so sídlom v Bratislave, Ul. Trenčianska č. 55, za účasti: 1/ Hlavné mesto SR Bratislava, 2/ UNIMED s.r.o., so sídlom v Bratislave, Ul. Oriešková č. 11, IČO: 17 312 752, zastúpeného JUDr. Miroslavou Tencerovou, advokátkou so sídlom v Bratislave, Šafárikovo námestie č. 2, 3/ Slovenský pozemkový fond, so sídlom v Bratislave, Ul. Búdkova č. 36, o preskúmanie zákonnosti rozhodnutia odporcu zo dňa 24. októbra 2013, sp. zn. R1/4535/13/127/07/ MBE, takto r o z h o d o l : Súd opravuje záhlavie a výrok rozsudku Krajského súdu v Bratislave č. k. 9Sp/107/2013-93, 9Sp/118/2013 zo dňa 26. novembra 2014 tak, že dátum napadnutého rozhodnutia odporcu sp. zn. R1/4535/13/127/07/MBE správne znie: „24. októbra 2013.“ o d ô v o d n e n i e : Súd dňa 26. novembra 2014 rozhodol rozsudkom č. k. 9Sp/107/2013-93, 9Sp/118/2013 tak, že rozhodnutie odporcu zo dňa 24. októbra 2014, sp. zn. R1/4535/13/127/07/MBE potvrdil a účastníkom právo na náhradu trov konania nepriznal. Najvyšší súd Slovenskej republiky vrátil tunajšiemu súdu dňa 20.05.2016 spis bez rozhodnutia o odvolaní za účelom opravy chyby v písaní, pretože vo výroku napadnutého rozsudku je nesprávne uvedený dátum napadnutého rozhodnutia ako 24. októbra 2014, pričom správny dátum má byť 24. októbra 2013. Podľa ust. § 164 zákona č. 99/1963 Občianskeho súdneho poriadku v znení neskorších predpisov, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na vyššie uvedené skutočnosti, pri aplikácii citovanej právnej normy súd vydal uznesenie a vykonal opravu záhlavia a výroku rozsudku tunajšieho súdu č. k. 9Sp/107/2013-93, 9Sp/118/2013 zo dňa 26. novembra 2014 tak, ako to vyplýva z výroku tohto rozhodnutia z dôvodu, že pri písomnom vyhotovovaní rozsudku došlo k chybe v písaní. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave.

